नई दिल्‍ली. श्रीराम ट्रांसपोर्ट फाइनेंस कंपनी (STFC) ने ग्राहकों को उधार यानी लोन पर पेट्रोल-डीजल खरीदने का ऑफर दिया है। कंपनी ने इसके लिए सरकारी पेट्रोलियम कंपनी हिंदुस्‍तान पेट्रोलियम कॉरपोरेशन (HPCL) के साथ करार किया है। ग्राहक ओटीपी आधारित एक डिजिटल चैनल के जरिए हिंदुस्‍तान पेट्रोलियम के किसी भी पंप से यह सुविधा हासिल कर सकते हैं। इसके लिए STFC और HPCL के बीच MoU पर दस्‍तखत हो गए हैं। इस समझौते के तहत क्रेडिट बेस्‍ड फ्यूल रीफिलिंग की सर्विस दी जाएगी। समझौते के बाद STFC ने दावा किया कि इस सर्विस की मदद से कस्‍टमर एफिसिएंट तरीके से पेट्रोल, डीजल और ल्‍यूब्रिकेंट जैसे ईंधन खरीद सकेंगे। आम लोगों के अलावा इस सुविधा का फायदा छोटे ट्रांसपोर्टर और टूर ऑपरेटर उठा सकते हैं।